”Știți că atunci când ne ducem în pădure și ne uităm la pomi, unul e pe marginea prăpastiei, unul stă în picioare drept, unui veșnic verde, unul a căzut peste altul și luăm situația ca atare, ne uităm la pomi și îi primim așa cum sunt ei.
Și nu încercăm să întrebăm ”de ce s-a rupt ăsta? Ăsta e cocoșat și stă așa și de ce ăsta-i așa?” Așa este și cu oamenii. De ce noi pe pomi îi putem primi așa cum sunt ei, dar pe oameni nu?
Încercați să vă gândiți la oameni ca la pomi și atunci o să înțelegeți că nu știți ce l-a făcut pe om să fie gârbov, să fie trist sau să aibă un caracter greoi”, a spus Lidia Fecioru în rubrica Pilda zilei, din cadrul emisiunii Adevăruri ascunse.